Държавен вестник, бр. 12, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  12
МИНИСТЕРСТВО 
НА КУЛТУРАТА
ПРАВИЛНИК
за структурния състав и организацията на 
работа на Специализирания експертен съ­
вет по чл. 99, ал. 2 от Закона за културното 
наследство
Раздел І
Общи положения
Чл. 1. Този правилник урежда структурния 
състав и организацията на работа на Специ­
ализирания експертен съвет към министъра 
на културата за предоставяне на статут на 
национално богатство на движими културни 
ценности, наричан в правилника „съвета“.
Чл. 2. (1) Съветът е постоянно действащ 
съвещателен орган към министъра на култура­
та, който разглежда предложения на музеите, 
направени по реда на чл. 99, ал. 1 от Закона за 
културното наследство (ЗКН) за предоставяне 
на статут на национално богатство на движими 
културни ценности.
(2) Съветът се произнася с експертно заклю­
чение по направените предложения. 
Раздел ІІ
Структура и състав на съвета
Чл. 3. Съветът се състои от постоянни и 
привлечени членове. Постоянните членове се 
определят със заповед на министъра на култу­
рата и се назначават за срок 5 години.
Чл. 4. (1) Председател на съвета се опре­
деля със заповедта по чл. 3. Председателят 
организира дейността на съвета и ръководи 
заседанията. 
(2) Председателят на съвета:
1. представлява съвета;
2. свиква и насрочва заседанията на съвета 
и утвърждава дневния ред;
3. ръководи заседанията и цялостната работа 
на съвета;
4. контролира изпълнението на решенията 
на съвета;
5. подписва протоколите от заседанията на 
съвета; 
6. представя годишен доклад до министъра 
на културата за работата на съвета.  
(3) При невъзможност на председателя да 
участва в заседание същият определя свой 
заместник.
Чл. 5. (1) Постоянни членове на съвета са 
двама представители на Министерството на 
културата и осем представители на различни 
държавни, научни и културни организации с 
дейност в областта на опазване на културното 
наследство.
(2) Членството на постоянен член от състава 
на съвета се прекратява: 
1. с изтичане на срока, за който е назначен;
2. при неучастие в две поредни заседания 
без уважителни причини;
3. при трайна фактическа невъзможност да 
изпълнява задълженията си; 
4. при прекратяване на трудовото или слу­
жебното правоотношение на представителите 
на Министерството на културата;
5. по писмено искане, отправено до минис­
търа на културата;
6. при смърт. 
(3) При неучастие на член на съвета в по­
вече от две поредни заседания без уважителни 
причини, както и при констатирана трайна 
невъзможност за участие в заседанията предсе­
дателят на съвета отправя писмено предложение 
до министъра на културата за прекратяване на 
членството и за определяне на нов представител 
до завършване на мандата. 
(4) При предсрочно прекратяване на член­
ството в случаите по ал. 1, т. 4, 5 и 6 се определя 
нов член до завършване на мандата.
(5) Прекратяването на членството по ал. 1 
се извършва със заповед на министъра на 
културата.
Чл. 6. (1) Привлечените членове могат да 
бъдат най-малко трима експерти с научни 
степени или заемащи академични длъжности 
в съответната област, вписани в регистъра по 
чл. 96, ал. 4 ЗКН. 
(2) Предложения за привлечени членове 
могат да правят членовете от постоянния със­
тав на съвета. Предложенията се депозират в 
Министерство на културата в 3-дневен срок от 
получаване на уведомлението по чл. 9, ал. 1. 
(3) Привлечените членове се определят с 
решение на съвета за всеки конкретен случай 
на разглеждане на предложение за предоставяне 
на статут на национално богатство на движима 
културна ценност. 
(4) Членството на привлечен член от състава 
на съвета се прекратява:
1. с изпълнение на задачата, за която е 
определен за участие в съвета;
2. при неучастие в две поредни заседания 
без уважителни причини;
3. при трайна фактическа невъзможност да 
изпълнява задълженията си;
4. по писмено искане, отправено до пред­
седателя на съвета;
5. при смърт.
(5) Прекратяването на членството по ал. 2 
се извършва с решение на съвета.
Чл. 7. За участие в работата на съвета при 
необходимост експертите имат право на ко­
мандировъчни разходи.
Раздел ІІІ
Организация на работа
Чл. 8. (1) Работата на съвета се организира 
в заседания. Заседанията се провеждат в Ми­
нистерството на културата.
(2) Заседанията на съвета се организират от 
председателя при постъпване на предложение 
за предоставяне на статут на национално бо­
гатство на движима културна ценност.